wickkiey/tamil-wikipedia-chunked huggingface dataset:
# ஐட்ஸாஸ் ஹசன்

## வாழ்க்கை

ஐட்ஸாஸ் ஹசனின் தந்தை முஜாஹித் அலி, இந்த தாக்குதலின் போது ஐக்கிய அரபு எமிரேட்ஸில் இருந்தார். இந்த வறிய பிராந்தியத்தில் உள்ள ஆண்கள் வளைகுடா பகுதி உட்பட வெளிநாடுகளுக்குச் செல்வது வழக்கமாக இருந்தது. அவரது குடும்பத்தில் அவரது தாய், சகோதரர் மற்றும் இரண்டு சகோதரிகள் இருந்தனர். ஐட்ஸாஸ் ஹசன் இப்ராஹிம் ஜாய் உயர்நிலைப்பள்ளியில் 9 ஆம் வகுப்பு படித்து வந்தார். ஹசனின் உறவினர் முடசிர் பங்காஷ் அவரை அனைத்து பாடநெறி நடவடிக்கைகளிலும் சிறந்து விளங்கிய ஒரு திறமையான மாணவர் என்று வர்ணித்தார்.  
ஐட்சாஸ் ஹசன் வாழ்ந்த பகுதி பல ஷியைட் முஸ்லிம்களின் தாயகமாக உள்ளது, அவர்களில் பலர் தலிபான்களால் கொல்லப்பட்டுள்ளனர். ஆயுதமேந்திய தீவிர சுன்னி குழுக்களை வெளிப்படையாக விமர்சித்ததற்காக இந்த இளைஞர் அறியப்பட்டார்.
# ஐட்ஸாஸ் ஹசன்

## இறப்பு

ஜனவரி 6, 2014 அன்று, ஹாங்குவில் உள்ள இப்ராஹிம் ஜாய் என்ற அரசு உயர்நிலைப் பள்ளியின் பள்ளி வாயிலுக்கு வெளியே ஐட்ஸாஸ் இருந்தார். மேலும் இரண்டு பள்ளித் தோழர்களுடன். அன்றைய தினம் களைப்பு காரணமாக ஐட்ஸாஸ் காலை பிரார்த்தனை சபையில் கலந்து கொள்ள அனுமதிக்கப்படவில்லை. இந்த நேரத்தில், 20 முதல் 25 வயது இளைஞன் ஒருவர் வாயிலை அணுகி, "பள்ளியில் சேருவதற்கு விண்ணப்பம் கொடுக்க" இருப்பதாகக் கூறினார். மாணவர்களில் ஒருவர் அந்த மனிதனின் உடையில் ஒரு டெட்டனேட்டரைக் கவனித்தார், அதன்பின்னர் ஐட்ஸாஸின் பள்ளித் தோழர்கள் உள்ளே ஓடினர். அதே நேரத்தில் ஐட்ஸாஸ் தற்கொலைக் குண்டுதாரியை எதிர்கொண்டார். பின்னர் அந்த இளைஞர் தனது உடையை வெடிக்கச் செய்தார்.  
ஐட்சாஸ் சம்பவ இடத்திலேயே இறந்தார். அவரது செயலுக்கு அஞ்சலி செலுத்தும் வகையில் முகநூல் பக்கம் அமைக்கப்பட்டுள்ளது.  
லஷ்கர்-இ-ஜாங்வி குழு தாக்குதலுக்கு பொறுப்பேற்றுள்ளது.  
பாகிஸ்தான் இளைஞர் கல்வி ஆர்வலரும், 2014 அமைதிக்கான நோபல் பரிசு வென்றவருமான மலாலா யூசுப்சாய், ஐட்ஸாஸை "துணிச்சல் மற்றும் தைரியமானவர்" என்று வர்ணித்து, "அவரது துணிச்சலை ஒருபோதும் மறக்கக்கூடாது" என்று கூறினார். ஹசனின் குடும்பத்திற்கு £ 5,000 நன்கொடை அளிப்பதாக அவர் உறுதியளித்தார்.  
ஜனவரி 12 ஆம் தேதி, பாகிஸ்தான் தெஹ்ரீக்-இ-இன்சாஃப் (பி.டி.ஐ) தலைவர் இம்ரான் கான், ஐட்ஸாஸ் ஹாசனின் குடும்பத்திற்கு ஒரு அறக்கட்டளை நிதி அமைப்பதாக அறிவித்தார். 2014ம் ஆண்டு, ஜனவரி 14 ஆம் தேதி, மாகாண அரசாங்க பிரதிநிதிகள் இளம்-பருவத்தில் உள்ள குழந்தைகள் உள்ள குடும்பத்திற்காக ரூ. 5 மில்லியன் நிதியை அறிவித்து, ஐட்ஸாஸ் படித்த பள்ளியை "ஐட்ஸாஸ் ஹசன் ஷாஹீத் உயர்நிலைப்பள்ளி" என்று பெயர் மாற்றினர்.  
அவருக்கு அஞ்சலி செலுத்துவதற்காக 2016 ஆம் ஆண்டில் *சல்யூட்* என்ற படம் வெளியிடப்பட்டது.  
அவரது பெயரில் இ.எம்.இ. கல்லூரியில் ஒரு விடுதி கட்டப்பட்டது.
# கருங்கடல்–காசுபியன் புல்வெளி

**கருங்கடல்-காஸ்பியன் புல்வெளி** என்பது கருங்கடல் மற்றும் காஸ்பியன் கடல்களுக்கு இடையில் தெற்கே நீண்டுள்ள யுரேசியப் புல்வெளிக்கான ஒரு முறைசாராப் பெயராகும். இது பொதுவாக போன்டிக்-காஸ்பியன் புல்வெளியின் ஒரு பகுதியாக கருதப்படுகிறது, இது கருங்கடல் மற்றும் காஸ்பியன் கடல்களுக்கு வடக்கே உள்ள பகுதியை உள்ளடக்கியது. ஆனால், இதை ஒரு தனித்துவமான இடமாக கருதுவதற்கு சில காரணங்கள் உள்ளன. அதன் இயற்கையான எல்லைகளாக அசோவ் கடல் மற்றும் கருங்கடல் மேற்கிலும், காகசஸ் மலைகள் தெற்கிலும் காஸ்பியன் கடல் கிழக்கிலும் அமைந்துள்ளன. வடக்கு எல்லையானது டான் நதி மற்றும் வோல்கா நதி ஆகியவற்றால் உருவாக்கப்பட்ட முக்கோணமாக இருக்கலாம். இது ஏறத்தாழ &nbsp; வோல்கோகிராட்டின் மேற்கே 60 கி.மீ அளவிற்கு இருக்கலாம். காகசஸின் வடக்கு சரிவானது புல்வெளியாக இல்லாமல் இருப்பதாலும், தனித்துவமான புவியியல் மற்றும் வரலாற்றைக் கொண்டிருப்பதாலும் அது இங்கு குறிப்பிடப்படவில்லை.
# கருங்கடல்–காசுபியன் புல்வெளி

## நிலவியல்

நிர்வாக ரீதியாக அது (கடிகார சுழல் திசையில்) வோல்காவோடு அஸ்திரகான் மாகாணம், கால்மீக்கியா (அஸ்திரகான் மாகாணத்தின் மேற்கே மற்றும் வோல்காவிற்கு தெற்கில் காஸ்பியன் கடல் வரையிலும் இது சேர்கிறது), மத்திய தெற்கில் வடக்கு தாகெஸ்தான், ஸ்தாவ்ரபோல் பிரதேசம், மேற்கில் கிராஸ்னதார் பிரதேசம், அந்நிய ஆதிக்கத்திற்குட்பட் அடிகேயா, வடமேற்கில் தெற்கு ரசுத்தோவ் மாகாணம், மத்திய வடக்கில் தெற்கு வோல்கோகிராட், தொன்-மீது-ரசுத்தோவ், வோல்கோகிராட், வடக்கில் அஸ்திரகான் மற்றும் தெற்கில் கிராஸ்னோடர் மற்றும் ஸ்டாவ்ரோபோல் ஆகியவை மிகப்பெரிய நகரங்கள் ஆகியவை ஆகும். முக்கிய சாலைகளாவன ரோஸ்டோவ் தென்கிழக்கு முதல் ஸ்டாவ்ரோபோல் வரை மற்றும் அதற்கு அப்பால், வோல்கோகிராட் தெற்கு முதல் ஸ்டாவ்ரோபோல் வரை மற்றும் அஸ்திரகான் தெற்கே தாகெஸ்தான் ஆகியவை ஆகும். இரு கடற்கரைகளுக்கும் இணையாக தொடருந்து பாதைகளும் உள்ளன.  
இப்பகுதி சுமார் 900 கிலோ மீட்டர் ஆகும். இதன் அகலமானது வடக்கிலிருந்து தெற்காக சுமார் 500 கி.மீ ஆகும். குறைந்த மழைப்பொழிவானது இப்பகுதி முழுவதையும் புல்வெளியாக மாற்றுகிறது. கிழக்கு மற்றும் வடக்கே மழைப்பொழிவு குறைகிறது (மேற்கில் 20-30 அங்குலங்கள், வோல்கோகிராட்டில் 13 அங்குலங்கள் மற்றும் அஸ்திரகானில் 9 அங்குலங்கள்). பெரும்பாலான பகுதி கடல் மட்டத்திலிருந்து 500 அடிக்கும் குறைவான உயரத்தில் உள்ளது, இது ஸ்டாவ்ரோபோல் மேட்டுநிலத்தில் 1000 அடிக்கு மேல் உயரத்தைக் கொண்டுள்ளது. மன்ச் இறக்கத்தில் கடல் மட்டத்திலிருந்து 65 அடி அளவிற்கானதும் மற்றும் அஸ்திரகானைச் சுற்றியுள்ள பகுதி மற்றும் கால்மீக்கியாவின் ஒரு பகுதி கடல் மட்டத்திற்கு கீழே உள்ளது.
# கருங்கடல்–காசுபியன் புல்வெளி

## ஆறுகள்

இந்நிலப்பகுதியின் மையத்தின் வழியாக வடமேற்கு-குமா-மானிச் தாழ்நிலம் அமைந்துள்ளது. இது ஒரு காலத்தில் கருங்கடல் மற்றும் காஸ்பியன் கடல்களை இணைக்கும் ஒரு நீர்ச்சந்தியாக இருந்தது. இப்போது இது மானிச் நதியால் குறிக்கப்பட்டுள்ளது. இது அடிப்படையில் ஏரிகளின் சங்கிலியாகும். எப்போதாவது மிகப்பெரிய பொறியியல் பணிகள் நடந்து ஒரு கட்டுமானம் கட்டப்பட்டால் அது யூரேசியா கால்வாயின் பாதையாக இருக்கும். தெற்கில் காகசஸிலிருந்து வடக்கே பாயும் ஆறுகள் மேற்கு நோக்கி பாயும் குபன் நதி மற்றும் கிழக்கு நோக்கி பாயும் டெரெக் நதி ஆகியவற்றோடு இணைகின்றன. இவற்றுக்கு இடையில் டெரக்கின் கிழக்கு நோக்கிப் பாயும் துணை நதியான மல்கா நதியுடனும் ஆறுகள் இணைகின்றன. மேற்கில், காகசஸ் மலைகள் கருங்கடல் கடற்கரைக்கு இணையாகவும் நெருக்கமாகவும் அமைந்திருப்பதால், இந்தப் பகுதியிலிருந்து குறிப்பிடத்தக்க நதிகள் எதுவும் கருங்கடலை அடையவில்லை. மேற்கு முனையில் தமன் தீபகற்பம் அமைந்துள்ளது. தமன் தீபகற்பத்தின் வடக்கே குபன் நதி, பெய்சுக் நதி மற்றும் யேயா நதிகள் அசோவ் கடலை அடைகின்றன. மேலும், நீண்ட மானிச் நதியும் குறுகிய சால் நதியும் கீழ் டானை அடைகின்றன.
# மெரினா கான்

**மெரினா கான்** (**Marina Khan)** (பிறப்பு: டிசம்பர் 26, 1962) ஒரு பாகிஸ்தான் தொலைக்காட்சி மற்றும் திரைப்பட நடிகை, இயக்குநர் மற்றும் தயாரிப்பாளர் ஆவார். அவரது குறிப்பிடத்தக்க நடிப்பில் *தன்ஹையன்* (1985), *தூப் கினாரே* (1987), *நிஜாத்* (1990), *தஹ்னா* (1993) ஆகியவை அடங்கும். அவர் 2000ம் ஆண்டு நடுப்பகுதியில் தொழில்துறையை விட்டு வெளியேறி, 2012இல் வெளிவந்த *தன்ஹயன் நய் சில்சிலே* தொடரில் மீண்டும் நடிக்கத் தொடங்கினார். இது 1985 ஆம் ஆண்டில் வெளிவந்த, முதல் தொடரான தன்ஹையனின் தொடர்ச்சியாகும். கான் 2016 ஆம் ஆண்டு வெளியான *லாலா பேகம்* திரைப்படத்தில் அறிமுகமானார்.
# மெரினா கான்

## ஆரம்பகால வாழ்க்கை மற்றும் தொழில்

பாக்கிஸ்தானின் கே.பி.கே மாகாணமான பெஷாவரில் கான் பிறந்தார். அவரது தந்தை ரெஹ்மத் கான் டேங்க் மாவட்டத்தைச் சேர்ந்த ஒரு பஷ்டூன் தேரா இஸ்மாயில் கான் குடும்பத்தைச் சேர்ந்தவர். அவரது தாயார் அன்னா ரெஹ்மத் ஆங்கில வம்சாவளியைச் சேர்ந்தவர். ஆனால் பெஷாவரில் குடியேறியவர். இவருக்கு ஒரு அண்ணன் உள்ளார் மற்றும் இவர், டேங்க் மாவட்ட நவாபின் பேத்தி ஆவார். அவரது தந்தை பாகிஸ்தான் விமானப்படையில் பணிபுரிந்தார், மேலும் அவரது வேலை ஒதுக்கீட்டைப் பொறுத்து குடும்பம் ஒவ்வொரு இரண்டு வருடங்களுக்கும் இடம்பெயர வேண்டியிருந்தது. எனவே அவர் ஒரு நேர்காணலில், இந்த சூழ்நிலையின் விளைவாக, தனக்கு நீண்டகால குழந்தை பருவ நண்பர்கள் இல்லை என்று கூறினார். இருப்பினும், பின்னர் மெரினா தனது தொழிலின் ஒரு பகுதியாக இயக்கம் மற்றும் தயாரிப்பை மேற்கொண்டார், மேலும் தனது சொந்த சமையல் நிகழ்ச்சியையும் நடத்தினார்.
# மெரினா கான்

## ஆரம்பகால வாழ்க்கை மற்றும் தொழில்

### திரைப்பட அறிமுகம்

தற்போது, இவர் கராச்சியில் குடியேறியுள்ளார். உலகளாவிய இயற்கை நிதியத்திற்கான ( WWF ) நல்லெண்ண பிரதிநிதியாகவும் உள்ளார். அவர் ஏ.ஆர்.வொய் டிஜிட்டலில் *மெரினா மார்னிங்ஸ்* நிகழ்ச்சியை தொகுத்து வழங்கினார். பின்னர் அவர் *பஞ்சாப் நஹி ஜாங்கி* (2017) படத்தில் ஒரு சிறிய வேடத்தில் தோன்றினார், மேலும் *நா மலூம் அஃப்ராட் 2* (2018), மற்றும் *பர்வாஸ் ஹை ஜூனூன்* (2018) ஆகிய படங்களில் நடித்தார். அதே ஆண்டில் அவர் மெஹ்ரீன் ஜபரின் ஈத் டெலிஃபில்ம் *ஹம் சாலே* ஆயில் தோன்றினார்.
# மெரினா கான்

## ஆரம்பகால வாழ்க்கை மற்றும் தொழில்

### தொலைக்காட்சி பங்களிப்புகள்

தொலைக்காட்சியைப் பொறுத்தவரை, கான் தற்போது உருது தொலைக்காட்சி துறையில் பல்வேறு தொலைக்காட்சி நாடகங்களில் பங்காற்றி வருகிறார். அவரது மிகச் சமீபத்திய தோற்றங்களில் *ஜாக்சன் ஹைட்ஸ்* (2014), *கைஃப்-இ-பஹாரன்* (2018), நூர்-உல்-ஐன் (2018), *கைட்* (2018), தில் கியா கரே (2018) மற்றும் *பாண்டிஷ்* (2019) போன்ற தொலைக்காட்சித் தொடர்கள் உள்ளன.
# இம்தியாஸ் அலி தாஜ்

**சையத் இம்தியாஸ் அலி தாஜ்** ( ; 1900-1970) இவர் உருது மொழியில் எழுதிய ஒரு நாடக ஆசிரியராவார். எல்லாவற்றிற்கும் மேலாக அவர் 1922 ஆம் ஆண்டில் அனார்க்கலியின் வாழ்க்கையை அடிப்படையாகக் கொண்டு எழுதிய நாடகத்திற்காக நினைவுக் கூரப்படுகிறார், இது நூற்றுக்கணக்கான முறை அரங்கேறியுள்ளது. மேலும், இந்திய திரைப்படமான *முகல்-ஏ-ஆஸம்* (1960) உட்பட இந்தியா மற்றும் பாக்கித்தானில் பலத் திரைப்படங்கள் இதைத் தழுவி எடுக்கப்பட்டுள்ளது.
# இம்தியாஸ் அலி தாஜ்

## சுயசரிதை

சையத் இம்தியாஸ் அலி 1900 அக்டோபர் 13, இல் லாகூரில் பிறந்தார். இவர் உருது நாடகத்திற்கு அவர் செய்த முன்னோடி பங்களிப்பை அங்கீகரிக்கும் விதமாக, *ஷாம்ஸ்-உல்-உலேமா* (அறிஞர்களின் சூரியன்) என்றும் அழைக்கப்படும் சையத் மும்தாஜ் அலி (1860 &ndash; 1935) என்பவரின் மகன் ஆவார். அவரது தாயார் அவருக்கு 'மேரா தாஜ்' (என் கிரீடம்) என்ற புனைபெயர் சூட்டினார். 1857 டெல்லியில் நடந்த கிளர்ச்சியைத் தொடர்ந்து அவரது முன்னோர்கள் லாகூருக்குச் சென்று குடியேறியனர். இம்தியாஸ் எழுதத் தொடங்கியபோது, அவர் "தாஜ்" என்ற பெயரில் எழுதினார். அவரது மாணவப் பருவத்தில், அவர் பல ஆங்கில நாடகங்களை மொழிபெயர்த்து இயக்கியதால் அவரது இலக்கியத் திறன் மேம்பட்டது, சில சமயங்களில் பெண்கள் நடிக்கத் தயங்கிய நேரத்தில் பெண் வேடங்களில் இவரே நடித்தார். லாகூரில் படித்த பிறகு, அவர் முதலில் தனது தந்தையின் தார்-உல்-இஷாத் பஞ்சாப் என்ற பதிப்பகத்தில் பணிபுரிந்தார் .  
1909 ஆம் ஆண்டு அக்டோபர் 13 ஆம் தேதி தனது தந்தையால் நிறுவப்பட்ட *ஃபூல்* என்ற குழந்தைகள் பத்திரிகை மற்றும் மகளிர் பத்திரிகையான *தஹ்ஸீப்-இ-நிஸ்வான் ஆகியவற்றில் பங்களித்தார்*. அவர் குலாம் அப்பாஸ் அகமது மற்றும் அகமது நதீம் காஸ்மி ஆகியோருடன் இணைந்து *ஃபூல்* பத்திரிக்கையில் எழுதினார். முகலாய பேரரசர் அக்பரால் அவர் 'அனார்கலி' (மாதுளை மொட்டு) என்ற பட்டத்தை பெறுகிறார். இந்தப் பெண்ணுடன் காதல் கொண்டதாகக் கூறப்படும் பேரரசர் ஜஹாங்கிர் (பேரரசர் அக்பரின் மகனும் வாரிசுமாவார்) தனது சுயசரிதை துஸ்க்-இ-ஜஹாங்கிரியில் ஒருபோதும் குறிப்பிடவில்லை என்பது மிகவும் ஆச்சரியமாக இருக்கிறது. அந்தக் காலத்தின் வேறு எந்த வரலாற்றாசிரியரும் அவர்களது காதல் சரித்திரத்தைக் குறிப்பிடவில்லை. அந்த நேரத்தில், ஆதிக்கம் செலுத்திய பேரரசர் அக்பர் குறித்த அச்சத்தின் காரணமாக, அந்தக் கால வரலாற்றாசிரியர்கள் யாரும் இந்த விஷயத்தை பதிவு செய்யாமல் போயிருக்கலாம். ஆயினும்கூட இந்த துயரமான காதல் கதை பொது மக்களிடையே நீடித்தது மற்றும் உயிருடன் இருந்தது. மேலும் ஒரு பிரபலமான நாட்டுப்புற கதையாக இது மாறியது  
பின்னர் இதை மனதில் வைத்து இம்தியாஸ் அலி தாஜ் எழுதிய புதினமான *அனார்கலி* 1922 இல் வெளியிடப்பட்டது
# இம்தியாஸ் அலி தாஜ்

## இறப்பு

1970 ஏப்ரல் 19, அன்று, இம்தியாஸ் அலி தாஜ் தனது படுக்கையில் தூங்கிக் கொண்டிருந்தபோது அடையாளம் தெரியாத ஒரு சிலரால் கொலை செய்யப்பட்டார். அவரை மீட்க முயன்றபோது அவரது மனைவி ஹிஜாப் இமிட்டியாஸ் அலி பலத்த காயமடைந்தார்.
# இம்தியாஸ் அலி தாஜ்

## வெளியீடுகள்

தாஜின் பல படைப்புகளில், "100 க்கும் மேற்பட்ட புத்தகங்கள்" என மதிப்பிடப்பட்டுள்ளது,
# கந்தக மோனாக்சைடு

**கந்தக மோனாக்சைடு** *(Sulfur monoxide)* என்பது SO என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது நீர்த்த வாயு நிலையில் மட்டுமே காணப்படுகிறது. செறிவூட்டப்படும்போது அல்லது அமுக்கப்படும்போது, அது டைகந்தக டையாக்சைடு S 2 O 2 ( disulfur டை ஆக்சைடு ) ஆக மாற்றப்படுகிறது. இது விண்வெளியில் கண்டறியப்பட்டுள்ளது, ஆனால் அரிதாகவே அப்படியே எடுத்துக்கொள்ளப்படுகிறது.
# கந்தக மோனாக்சைடு

## கட்டமைப்பு

கந்தக மோனாக்சைடு மூலக்கூறு ஆக்சிசனை ஒத்த மும்மடங்கு அடிப்படை நிலையைக் கொண்டுள்ளது, அதாவது ஒவ்வொரு மூலக்கூறும் இரண்டு இணைக்கப்படாத எலக்ட்ரான்களை கொண்டிருக்கும் . S - O பிணைப்பு நீளம் 148.1 பைக்கோ மீட்டர் ஆகும் இது குறைந்த கந்தக ஆக்சைடுகளில் காணப்படுவதைப் போன்றது. S<sub>8</sub>O சேர்மத்தை இதற்கு எடுத்துக்காட்டாகக் கூறலாம். இதில் S - O பிணைப்பு நீளம் 148 பைக்கோமீட்டர்கள் ஆகும். ஆனால் 146 பைக்கோ மீட்டர் நீளம் கொண்ட வாயு நிலை S 2 O , 143.1 பைக்கோ மீட்டர் நீளம் கொண்ட வாயு நிலை SO 2 மற்றும் 142 பைக்கோ மீட்டர் நீளம் கொண்ட வாயு நிலை SO 3 ஆகியனவற்றின் பிணைப்பு நீளங்களை விட இது அதிகமாகும் .
# கந்தக மோனாக்சைடு

## தயாரிப்பு

கரிம தொகுப்பு வினைகளில் ஒரு வினையாக்கியான கந்தக மோனாக்சைடின் உற்பத்தியானது அதை வினைவிளை பொருளாக விடுவிக்கும் சேர்மங்களைப் பயன்படுத்துவதை மையமாகக் கொண்டுள்ளது. எடுத்துக்காட்டுகளில் ஒப்பீட்டளவில் எளிமையான மூலக்கூறு எத்திலீன் எபிசல்பாக்சைடின் : சிதைவு வினை அடங்கும். இத்துடன் சிக்கலான டிரைசல்பைடு ஆக்சைடு (C<sub>10</sub>H<sub>6</sub>S<sub>3</sub>O) சேர்மத்தையும் எடுத்துக்காட்டாக கூறலாம்.
:C<sub>2</sub>H<sub>4</sub>S=O → C<sub>2</sub>H<sub>4</sub> + S=O
# கந்தக மோனாக்சைடு

## வினைகள்

SO மூலக்கூறு வெப்ப இயக்கவியல் ரீதியாக நிலையற்றது ஆகும். தொடக்கத்தில் இது S 2 O 2 சேர்மமாக மாற்றுகிறது .
# கந்தக மோனாக்சைடு

## ஆய்வக உற்பத்தி

ஆய்வகத்தில் கந்தக டை ஆக்சைடை கந்தக ஆவியுடன் சேர்த்து ஒளிர் மின்னிறக்கத்தில் சூடாக்கும்போது கந்தக மோனாக்சைடு தயாரிக்க முடியும் . கரைந்திருக்கும் மந்த வாயுவைக் கொண்ட அடர் கந்தக அமிலத்தின் செறிவூட்டப்பட்ட ஒலிப்புலத்திற்கு உட்படுத்தப்பட்ட ஒற்றை குமிழில் கந்த மோனாக்சைடு கண்டறியப்பட்டுள்ளது :
:SO + O<sub>3</sub> → SO<sub>2</sub>(excited) + O<sub>2</sub>
:SO<sub>2</sub>(excited) → SO<sub>2</sub> + hν
# கந்தக மோனாக்சைடு

## இடைநிலைத் தனிமங்களுக்கான ஈந்தணைவி

கந்தக மோனாக்சைடு ஓர் ஈந்தணைவியாக எண்ணற்ற வழிகளில் பிணைகிறது.  
•ஒரு விளிம்பு நிலை ஈந்தணைவியாக , வளைந்த MOS திட்டத்தில் பிணைகிறது. எடுத்துக்காட்டாக டைட்டானியம் ஆக்சிபுளோரைடுடன் பிணைதல் :.
•வளைந்த M-S-O திட்டத்துடன் வளைந்த நைட்ரோசிலை ஒத்த பிணைப்பு .
•Fe 3 S (SO) (CO) 9 இல் உள்ளதைப் போல 2 அல்லது 3 உலோக மையங்களில் கந்தகம் வழியாக பாலம் அமைத்தல் பிணைப்பு
•வனேடியம், நையோபியம் மற்றும் டாண்ட்டலம் ஆகியவற்றுடன் பக்கவாட்டு பிணைப்பு ref></ref>.
# கந்தக மோனாக்சைடு

## விண்வெளியில் கந்தக மோனாக்சைடு

வியாழனின் நிலவுகளில் ஒன்றான ஐஓ நிலவைச் சுற்றி கந்தக மோனாக்சைடு அவற்றின் வளிமண்டலங்களிலும் பிளாசுமா பூந்தளத்திலும் கண்டறியப்பட்டுள்ளது. வெள்ளி விண்மீனின் வளிமண்டலத்திலும், ஆலி-பாப் வால்நட்சத்திரத்திலும் மற்றும் விண்மீன்களிடை ஊடகத்திலும் இவ்வாயு கண்டறியப்பட்டுள்ளது.  
ஐஓ நிலவின் மீது எரிமலை மற்றும் ஒளி வேதியியல் வழிகளால் கந்தக மோனாக்சைடு தயாரிக்கப்படும் என்று கருதப்படுகிறது. முதன்மையான ஒளி வேதியியல் வினைகள் பின்வருமாறு முன்மொழியப்படுகின்றன:  
: O + S<sub>2</sub> → S + SO
: SO<sub>2</sub> → SO + O  
அறியப்பட்ட மிகப்பெரிய நட்சத்திரமான என்.எம்.எல் சிக்னியில் கந்தக மோனாக்சைடு கண்டுபிடிக்கப்பட்டுள்ளது .
# கந்தக மோனாக்சைடு

## உயிரியலில் கந்தக மோனாக்சைடு

கந்தக மோனாக்சைடு சில உயிரியல் செயல்பாடுகளைக் கொண்டிருக்கலாம், பன்றியின் இரத்தக்குழாய் தமனியில் நிலையற்ற கந்தக மோனாக்சைடின் உருவாக்கம் வினை விளை பொருள்களிலிருந்து தயாரிக்கப்படுவதாக ஊகிக்கப்படுகிறது .
# கந்தக மோனாக்சைடு

## பாதுகாப்பு

நமது வளிமண்டலத்தில் கந்தக மோனாக்சைடு உருவாக்கம் ஓர் அரிதான நிகழ்வு என்பதாலும் நிலைப்புத்தன்மை இல்லாத காரணத்தாலும் இதன் ஆபத்துகளை முழுமையாக தீர்மானிப்பது கடினமாகும். ஆனால் அமுக்கி, சுருக்கும்போது, இது டைகந்தக டையாக்சைடாக மாறுகிறது. இது ஒப்பீட்டளவில் நச்சுத்தன்மை மற்றும் அரிக்கும் தன்மை கொண்டது. இந்த சேர்மம் மீத்தேனைப் போல எளிதில் தீப்பற்றி எரியக்கூடியது. எரிக்கப்படும்போது இது கந்தக டை ஆக்சைடு என்ற நச்சு வாயுவை உருவாக்குகிறது.
# கந்தக மோனாக்சைடு

## இரட்டை நேர்மின் அயனி

எக்சாமெத்தில்பென்சீன் முன்னிலையில் கந்தக டை ஆக்சைடு மீயமில நிபந்தனைகளில் புரோட்டானேற்றம் செய்யப்பட்டால் π- அணைவு C6(CH3)6SO2+ உருவாகிறது. SO2+ அயனியின் ஒரு பகுதி தடையில்லாத பென்சீன் வளையத்தின் மேல் நகர்கிறது. S-O பிணைப்பு நீளம் 1.424(2) ஆங்சிட்ராங்கு ஆகும்
<chem>C6(CH3)6 + SO2 + 3 HF + 3 AsF5 -> [C6(CH3)6SO] [AsF6]2 + [H3O] [AsF6]</chem>.
# கந்தக மோனாக்சைடு

## டைகந்தக டையாக்சைடு

கந்தக மோனாக்சைடை டைகந்தக டையாக்சைடாக மாற்றலாம்.. டைகந்தக டையாக்சைடு C2v சமச்சீருடன் சமதள கட்டமைப்பில் படிகமாகிறது. இதிலுள்ள S-O பிணைப்பு நீளம் 145.8 பைக்கோமீட்டர் ஆகும். இந்நீளம் ஒருமத்திலுள்ள பிணைப்பு நீளத்தைவிட குட்டையானது S-S பிணைப்பு நீளம் 202.45 பைக்கோ மீட்டர் ஆகும், இதேபோல OSS பிணைப்புக் கோணம் 112.7 பாகைகளாகும். மேலும் இதன் இருமுனைத் திருப்புத் திறன் அளவு 3.17 டி ஆகும்
# மார்தான்

**மார்தான்** (ஆங்கிலம்: Mardan; உருது : مردان) என்பது பாகிஸ்தானின் கைபர் பக்துன்க்வா மாகாணத்தில் உள்ள மார்தன் மாவட்டத்தின் நிர்வாகத் தலைமையிட நகரமாகும். பெஷாவர் பள்ளத்தாக்கில் அமைந்துள்ள மர்தான் நகரமானது அருகிலுள்ள நகரமான பெஷாவருக்குப் பிறகு கைபர் பக்துன்க்வாவின் இரண்டாவது பெரிய நகரமாகும்.
# மார்தான்

## புவியியல்

மர்தான் மாவட்டத்தின் தென்மேற்கில் 34 ° 12'0 வடக்கு 72 ° 1'60 கிழக்கு என்ற புவியியல் இருப்பிடத்தில் இந்நகரம் அமைந்திருக்கின்றது. இது 283 மீட்டர் (928 அடி) உயரத்தில் அமைந்துள்ளது. மார்தான் கைபர் பக்துன்க்வாவின் மார்டன் மாவட்டத்தின் மாவட்ட தலைமையகம் ஆகும். இந்த நகரிற்கு தெற்கே ரிசல்பூர் நகரமும், மேற்கில் சர்சதா நகரமும், கிழக்கில் , யார் உசேன் நகரமும், வடக்கில் தக்த் பாஹி மற்றும் கட்லாங் ஆகிய நகரங்களும் அமைந்துள்ளன. இது கைபர் பக்துன்க்வாவில் 2 வது பெரிய நகரமாகவும், பாகிஸ்தானின் 19 வது பெரிய நகரமாகவும் திகழ்கின்றது.
# மார்தான்

## காலநிலை

மார்தான் கோப்பனின் காலநிலை வகைப்பாட்டின் கீழ் சூடான அரை வறண்ட காலநிலையை (பி.எஸ்.எச் ) கொண்டுள்ளது. மர்தானில் சராசரி வெப்பநிலை 22.2&nbsp;°C ஆகும். சராசரி ஆண்டு மழைவீழ்ச்சி 559 மி.மீ. ஆக பதிவாகின்றது. அக்டோபர் சராசரியாக 12 மி.மீ மழை வீழ்ச்சியைக் கொண்ட வறண்ட மாதமாகும். ஈரப்பதமான மாதம் ஆகத்து ஆகும். இம்மாதத்தில் , சராசரியாக 122 மி.மீ மழைவீழ்ச்சி பதிவாகின்றது. சூன் மாதம் வெப்பமான மாதமாகும். சூன் மாத சராசரி வெப்பநிலை 33.2. C ஆகும். குளிரான மாதமான சனவரி மாதத்தின் சராசரி வெப்பநிலை 10.0. C ஆகும்.
# மார்தான்

## வரலாறு

மர்தான் தொல்பொருள் இடங்கள் நிறைந்த பகுதியில் அமைந்துள்ளது. 1962 ஆம் ஆண்டில் சங்காவோ குகைகள் மர்தானுக்கு வெளியே கண்டுபிடிக்கப்பட்டன. இங்கு 30,000 ஆண்டுகளுக்கு முன்னர் மத்திய பேலியோலிதிக் காலத்திலிருந்த கலைப்பொருட்கள் கண்டுபிடிக்கப்பட்டன. மர்தானுக்கு அருகிலுள்ள ஜமால் கர்ஹியைச் சுற்றியுள்ள பகுதியிலிருந்து மேலும் அகழ்வாராய்ச்சிகளில் மெசோலிதிக் காலத்தின் கலைப்பொருட்கள் மீட்கப்பட்டன. அருகிலுள்ள யுனெகோ உலக பாரம்பரிய தளமான தக்த்-இ-பாஹி கி.பி. 46 இல் மடமாக நிறுவப்பட்டது. இந்திய துணைக் கண்டத்தில் 0 என்ற எண்ணைப் பயன்படுத்தியதற்கான பதிவைக் கொண்ட பக்ஷாலி கையெழுத்துப் பிரதி 1891 ஆம் ஆண்டில் மர்தானுக்கு அருகே கண்டுபிடிக்கப்பட்டது. மேலும் இது கி.பி. 3 அல்லது 4 ஆம் நூற்றாண்டைச் சேர்ந்தது. மார்தான் அருங்காட்சியகம் 1991 ஆம் ஆண்டில் நிறுவப்பட்டது.
# மார்தான்

## புள்ளிவிபரங்கள்

2017 ஆம் ஆண்டின் மக்கட் தொகை கணக்கெடுப்பின்படி , 2017 மக்கள் தொகை கணக்கெடுப்பின்படி மார்தான் நகரின் மக்கட்தொகை 358,604 ஆகும். மர்தான் நகரம் பஷ்டூன்களின் யூசப்சாய் பழங்குடியினரின் தாயகம் ஆகும். கணிசமான எண்ணிக்கையிலான மொஹமண்ட் மற்றும் உத்மன்கேல் பழங்குடியினர்கள் நகரத்தில் குடியேறினர்.  
1998 மக்கட் தொகை கணக்கெடுப்பின்படி மர்தானில் மொத்த வீடுகளின் எண்ணிக்கை 29,116 ஆகும். மொத்த மக்கட் தொகை 245,926 ஆகும். இதில் 52.56% (129,247) ஆண்களும், 47.44% (116,679) பெண்களும் காணப்படுகின்றனர்.
# மார்தான்

## பொருளாதாரம்

மர்தான் வளர்ந்து வரும் தொழிற்துறை மையத்தின் ஒரு பகுதியாகும். இங்கு ஜவுளி மற்றும் சமையல் எண்ணெய் ஆலைகள் என்பன அமைந்துள்ளன. இது தெற்காசியாவின் மிகப் பெரிய அளவில் சர்க்கரை உற்பத்தி செய்யப்படும் பகுதியாகும். ரஷாகாய் அருகே பல பில்லியன் டாலரில் சீனா-பாகிஸ்தான் பொருளாதார தாழ்வாரத்தின் (சிபிஇசி) ஒரு பகுதியான பொருளாதார மண்டலத்தை நிறுவ திட்டமிடப்பட்டுள்ளது. ரஷாகாய் நவ்ஷெரா மாவட்டத்தின் ஒரு பகுதியாக இருந்தாலும் மர்தானுடனான அதன் அருகாமையினால் இத்திட்டம் மார்தான் நகரத்திற்கு நேரடியாக பயனளிக்கும் என்று எதிர்பார்க்கப்படுகிறது.
# ஏர் ஹாங்காங்

**ஏர் ஹாங்காங் லிமிடெட்** (பொதுவாக ஏர் ஹாங்காங்-AHK); என அழைக்கப்படும் இந்நிறுவனம் ஹாங்காங் சர்வதேச விமானநிலையத்தை முக்கிய தளமாகவும் சேக் லெப் கொக், ஹாங்காங்கை தலைமையிடமாகவும் கொண்டு இயங்கும் சர்வதேச சரக்கு விமான போக்குவரத்து நிறுவனமாகும். இந்த விமான நிறுவனமானது சீன மக்கள் குடியரசு,ஜப்பான்,மலேசியா, பிலிப்பைன்ஸ்,தைவான், சிங்கப்பூர்,தென் கொரியா, தாய்லாந்து மற்றும் வியட்னாம் போன்ற ஒன்பது நாடுகளின் பன்னிரண்டு நிறுத்தங்களில் சரக்கு போக்குவரத்தினை கையாண்டு வருகிறது. இந்நிறுவனம் பெரும்பாலும் ஏர்பஸ் A300-600F என்ற மிகப்பெரிய விமானத்தை தனது சரக்கு போக்குவரத்திற்காக பயன்படுத்தி வருகிறது. இதன் தலைமை அலுவலகம் கேத்தே பசிபிக் நகரத்தின் தெற்கு கோபுர கட்டிடத்தின் நான்காவது தளத்தில் அமைத்துள்ளது.
# ஏர் ஹாங்காங்

## சரக்கு விமனங்கள்

-600F General Freighter (B-LDH)|alt=An aircraft painted in white colour with the name Air Hong Kong painted in red on the fuselage, and in yellow colour from the rear to the tail with the name DHL painted in red on the tailfin.]]
.]]
ஏன் ஹாங்காங் நிறுவனம் கீழ்க்கண்ட சரக்கு விமானங்களை பயன்படுத்தி வருகிறது (as of October 2019):  
**Air Hong Kong fleet**  
| விமானம் | சேவையில் உள்ளவை | Orders | குறிப்புகள் |
| --- | --- | --- | --- |
| Airbus A300-600F | 8 | — | Operated for DHL Aviation |
| Airbus A300-600RF | 1 | — | Operated for DHL Aviation |
| ஏர்பசு ஏ330 | 2 | — | Operated by ASL Airlines Ireland |  
The airline was the launch customer for the Airbus A300-600F General Freighter, which was the new variant of the Airbus A300-600F.
# ஏர் ஹாங்காங்

## சரக்கு விமனங்கள்

### Former Fleet

| Aircraft | Total | Introduced | Retired | Notes |
| --- | --- | --- | --- | --- |
| Boeing 707-320C |  |  |  |  |
| Boeing 727-200F |  |  |  |  |
| Boeing 747-100SF | 4 | 1991 | 1996 |  |
| Boeing 747-200F | 1 | 1994 | 1996 |  |
| Boeing 747-200SF | 3 | 1997 | 2004 |  |
| Boeing 747-400BCF | 4 | 2011 | 2018 |  |
# சூசெஃப்பு மாவட்டம்

**சூசெஃப்பு மாவட்டம்** என்பது ஈரானின் தெற்கு கோரசன் மாகாணத்தில் உள்ள நஃபந்தான் மண்டலத்தில் உள்ள ஒரு பாக்ச்சு என்ற அழைக்கப்படும் மாவட்டம் (bakhsh) ஆகும். ஈரான் அரசின் புள்ளியியல் அமைப்பு, 2006 ஆம் ஆண்டு எடுத்த, மக்கள் தொகை கணக்கெடுப்பின்படி, இங்கு வாழ்ந்திருந்த 3,769 குடும்பங்களில், மொத்தம் 14,183 நபர்கள் இருந்தனர்s . இந்த மாவட்டத்தின் தலைநகரம் சூசெஃப்பு என்ற நகரம் ஆகும். மேலும், இந்த மாவட்டத்தில் இரண்டு தெகெசுதன் என்ற ஊரக வட்டங்கள் இருக்கின்றன. அரபுகானே ஊரக வட்டம், சூசெஃப்பு ஊரக வட்டம் என்பவை ஆகும். இவையிரண்டும், மாவட்ட ஆளுமையின் கீழ் ஆளப்படுகின்றன. இந்த ஒவ்வொரு ஊரக வட்டத்தின் கீழும் பல ஊரகங்கள் அல்லது ஊர்கள் (வடமொழி: கிராமம், ஆங்கிலம்: village) அமைந்துள்ளன.
# சூசெஃப்பு

**சூசெஃப்பு** *(சூசெஃப்பு,* , பிற பெயர்கள் : Shūsef, Shoosaf, and Shūsf; ஒத்த பெயர்கள் : Shusp) என்ற நகரமானது, ஈரானின் தெற்கு கோரசன் மாகாணத்தில் உள்ள சூசெஃப்பு மாவட்டத்தின் தலைநகரம் ஆகும். ஈரான் அரசின் புள்ளியியல் அமைப்பு, 2006 ஆம் ஆண்டு எடுத்த, மக்கள் தொகை கணக்கெடுப்பின்படி, இங்கு வாழ்ந்திருந்த 572 குடும்பங்களில், மொத்தம் 2,338 நபர்கள் இருந்தனர்s . இந்த நகரம், இம்மாவட்டத்தின் தலைநகரம் ஆகும். மேலும், இந்நகரம் இரண்டு தெகெசுதன் என்ற ஊரக வட்டங்கள் இருக்கின்றன. ஒன்று அரபுகானே ஊரக வட்டம், மற்றொன்று சூசெஃப்பு ஊரக வட்டம் என்பன ஆகும். இவை யிரண்டும், அரசு ஆளுமையின் கீழ் ஆளப்படுகின்றன. இந்த ஒவ்வொரு ஊரக வட்டத்தின் கீழும், பல ஊரகங்கள் அல்லது ஊர்கள் (வடமொழி: கிராமம், ஆங்கிலம்:கிராமம் அமைந்துள்ளன.
# சூசெஃப்பு ஊரக வட்டம்

**சூசெஃப்பு ஊரக வட்டம்** (Shusef Rural District என்பது சூசெஃப்பு மாவட்டத்தின் இரு ஊரக வட்டங்களில் (தெகெசுதன், ஈரான்) ஒன்றாகும். இதனின் தலைநகரம், இதே பெயரிலுள்ள சூசெஃப்பு நகரமாகும். இந்த சூசெஃப்பு ஊரக வட்டத்தின் கீழ், எண்பத்தைந்து (85) ஊர்கள் ஆளப் படுகின்றன. இங்குள்ள மொத்தம் 1,578 குடும்பங்களில் வாழ்ந்து இருந்த, அதன் மக்கள் தொகை 6,107 நபர்களைக் கொண்டு இருந்தது.
# கசூர்

**கசூர்** (ஆங்கிலம்: kasur; பஞ்சாபி மற்றும் உருது : قصُور) என்பது பாகிஸ்தான் மாகாணமான பஞ்சாபில் லாகூருக்கு தெற்கே உள்ள ஒரு நகரம் ஆகும். இந்த நகரம் கசூர் மாவட்டத்தின் தலைமையகமாகச் செயற்படுகின்றது. மேலும் இது அண்டை நாடான இந்தியாவின் எல்லைக்கு அருகில் உள்ளது. மேலும் கசூர் மாவட்டத்தின் எல்லைகளாக லாகூர், நங்கனா சஹாப் மற்றும் பஞ்சாப் மாகாணத்தின் ஒகாரா மாவட்டம் என்பன அமைந்துள்ளன. கசூர் 1525 ஆம் ஆண்டில் பஷ்டூன் குடியேறிகளால் நிறுவப்பட்டது. கசூர் நகரம் தற்சமயம் பஞ்சாபின் 16 வது அதிக மக்கள் தொகை கொண்ட நகரமாகவும், 2017-18 ஆம் ஆண்டில் 358,409 சனத்தொகை கொண்ட பாகிஸ்தானின் 24 வது அதிக மக்கள் தொகை கொண்ட நகரமாகவும் உள்ளது. சூஃபி-கவிஞர் புல்லே ஷா அடக்கம் செய்யப்பட்ட இடமாகவும் அறியப்படுகின்றது.
# கசூர்

## சொற்பிறப்பியல்

கசூர் என்ற சொல்லுக்கு "அரண்மனைகள்" அல்லது "கோட்டைகள்" என்று பொருள்படும். கசூர் என்ற சொல் என்ற அரபு மொழியில் இருந்து பெறப்பட்ட வார்த்தையாகும். கசூர் நகரம் இராமாயணத்தின் இளவரசர் குசனால் நிறுவப்பட்டு பெயரிடப்பட்டதாக என்றும் இந்து மரபுகள் கூறுகின்றன. குசன் இந்து தெய்வங்களான இராமன் மற்றும் சீதையின் மகனாவார். 1525 ஆம் ஆண்டுகளில் இந்த நகரம் பஷ்தூன்களின் கெஷ்கி பழங்குடியினரால் ஒரு வலுவான குடியேற்றமாக நிறுவப்பட்டது. அவர்கள் கைபர் பக்தூன் குவா பாகிஸ்தான் மற்றும் ஆப்கானிஸ்தானில் ஆகிய பகுதிகளில் இருந்து குடிபெயர்ந்தவர்கள் ஆவார்கள்.
# கசூர்

## வரலாறு

கசூர் பகுதி சிந்து பள்ளத்தாக்கு நாகரிகத்தின் போது காடுகளைக் கொண்ட விவசாயப் பகுதியாக இருந்தது. கசூர் பகுதி மௌரிய சாம்ராஜ்யம் , இந்தோ-கிரேக்க இராச்சியம் , குஷன் பேரரசு , குப்தா பேரரசு , ஹெப்தலைட்டுகள் மற்றும் காபூல் ஷாஹி ஆகிய இராச்சியங்களால் ஆட்சி செய்யப்பட்டது.  
1525 ஆம் ஆண்டில் ஆப்கானிஸ்தானில் இருந்து பாபரின் ஆட்சிக் காலத்தில் இப்பகுதிக்கு குடிபெயர்ந்த முகமதுசாய் பஷ்டூன்களின் கெஷ்கி பழங்குடியினரால் கசூர் ஒரு நகரமாக நிறுவப்பட்டது. மேலும் இப்பகுதியில் பல சிறிய கோட்டைகள் கட்டப்பட்டன. இந்த நேரத்தில் சூஃபி மதக் குழுவினால் ஏற்படுத்தப்பட்ட மாற்றங்களினால் பெரும்பாலான பஞ்சாப் பகுதி மக்கள் முஸ்லிம்களாக மாறினர்.  
முகலாயரின் ஆட்சியின் கீழ், நகரம் செழித்து வளர்ந்தது. வர்த்தகத்தில் குறிப்பிடத்தக்கதாக இருந்தது. இது புகழ்பெற்ற சூஃபி துறவி மற்றும் புகழ்பெற்ற கவிஞர் புல்லே ஷா என்பவரின் இருப்பிடமாக மாறியது. அவர் இந்த நகரத்தில் அடக்கம் செய்யப்பட்டுள்ளார்.  
முகலாய சாம்ராஜ்யத்தின் வீழ்ச்சிக்குப் பிறகு, 1763 ஆம் ஆண்டில் கசூர் அஹ்மத் ஷா துரானியால் கைப்பற்றப்பட்டது. பின்னர் ரஞ்சித் சிங்கின் கீழ் இருந்த சீக்கிய பேரரசு 1807 ஆண்டில் நகரத்தை கைப்பற்றியது.  
பிரித்தானிய ஆட்சியின் போது, கசூர் மாவட்டத்தின் பெரிய பகுதிகளுக்கு நீர்ப்பாசனம் செய்யும் பாசன கால்வாய்கள் கட்டப்பட்டன. இறைச்சி விற்பனை பிரச்சினை தொடர்பாக சீக்கியர்கள், இந்துக்கள் மற்றும் முஸ்லிம்களுக்கு இடையே வகுப்புவாத குழப்பங்கள் 1908 ஆம் ஆண்டில் வெடித்தன. 1919 ஏப்ரல் 12 அன்று ஜாலியன்வாலா பாக் படுகொலையைத் தொடர்ந்து கலவரம் வெடித்தது. இது நகரின் ரயில் நிலையம் உள்ளிட்ட குடிமை உள்கட்டமைப்புகளை அழிக்க வழிவகுத்தது. கலவரங்களுக்கு பதிலளிக்கும் விதமாக 1919 ஏப்ரல் 16 அன்று இராணுவச் சட்டம் விதிக்கப்பட்டது.  
1947 ஆம் ஆண்டில் பாகிஸ்தான் சுதந்திரம் அடைந்த பின்னர், சிறுபான்மை இந்துக்கள் மற்றும் சீக்கியர்கள் இந்தியாவுக்கு குடிபெயர்ந்தனர். அதே நேரத்தில் முஸ்லிம் அகதிகள், இந்தியாவில் இருந்து கசூரில் குடியேறினர். கசூர் சுதந்திரத்திற்குப் பிறகு தோல் பதனிடுதலில் முக்கிய மையமாக மாறியது.
# கசூர்

## புவியியல்

வடக்கில் லாகூர், தெற்கு மற்றும் கிழக்கில் இந்தியா, ஒகாரா மற்றும் நங்கனா சஹாப் மாவட்டங்கள் என்பன கசூரின் எல்லைகளாகும். இந்த நகரம் காந்தா சிங் வாலாவின் எல்லையை ஒட்டியுள்ளது.
# கசூர்

## விவசாயம்

கசூரில் விளையும் முக்கிய பயிர்கள் கோதுமை , சோளம் , அரிசி , உருளைக்கிழங்கு , கரும்பு மற்றும் மஞ்சள் என்பனவாகும்.
# இரைப்பைப் புற்றுநோய்

உணவுச் செரிமான மண்டலத்தில் இரைப்பை ஒரு முக்கிய உறுப்பாகும். செரிமான மண்டலத்தின் பிற முக்கிய உறுப்புகளாவன: வாய், நாக்கு, உணவுக்குழல், சிறுகுடல், பெருங்குடல், மலக்குடல், ஆசனவாய் ஆகியவை அடங்கும். இரைப்பை மூன்று அடுக்குத் தசைகளால் ஆனது. உண்ணும் உணவு இரைப்பையில் நன்றாக அரைக்கப்பட்டு கூழ் போல் மாற்றப்படுகிறது. இக்கூழ் பின் சிறு குடலுக்குச் செலுத்தப்படுகிறது. இரைப்பைச் சுவர் எல்லாவிதமான இனிப்பு, காரம், புளிப்பு, உப்பு போன்ற பொருட்களுடனும் தொடர்பில் உள்ளது. இவைகளில் புற்று ஊக்கிகளும் உள்ளன.  
மதுவும், புகையிலையும் முக்கிய தூண்டுபொருட்களாக உள்ளன. கருவாடு, புகையில் பதப்படுத்திய மீன், இறைச்சி ஆகியவைகளிலும் புற்றூக்க வேதிப்பொருட்கள் உள்ளன. இந்நோயினைக் கண்டுகொள்வது எளிதாக இல்லை. ஒரு அறிகுறியாக வயிற்று வலி இருக்கும். புற்றுநோய் வந்தவர்கள் கூட இவ்வலியை பெரிதுபடுத்துவதில்லை. இதன் காரணமாக நோய் முற்றிய நிலையிலேயே மருத்துவரை அணுகுகின்றனர். நோய் முற்றிய நிலையில் மலத்துடன் இரத்தம் கலந்து காணப்படும். பேரியம் உணவு, மீயொலி, சி.டி.எக்சு கதிர் படம் முதலியன உதவக்கூடும்.  
பச்சைக் காய்கறிகள், பழ வகைகள் மிகவும் நல்ல உணவாகும் நோயினைத் தவிர்க்க உதவும். வளர்ந்து வரும் நாடுகளில் இந்நோய் அதிகம் காணப்படுகிறது. இரைப்பைச் சுவரில் தோன்றி அங்கேயே வளரக்கூடும். இரத்தம் ஊநீர் மூலம் பிற உறுப்புகளுக்கும் பரவக்கூடும். ஏ+ வகை இரத்தம் உள்ளவர்களிடம் சற்று அதிகம் காணப்படுகிறது.  
ஆரம்பநிலையில் அறுவை மருத்துவம் நல்ல பலனைக் கொடுக்கிறது. கூடவே கதிர் மருத்துவமும், தேவைப்படின் வேதி மருத்துவமும் மேற்கொள்ளப்படுகின்றன. நீர்கோத்தப் பைகள் போல் முதலில் இரைப்பை சுவர்களில் தோன்றக்கூடும். இது புற்றாக மாறக்கூடும்.  
சைவ உணவு, விட்டாமின் ஏ, சி ஆகியவை போதிய அளவு உணவில் இருக்குமாறு பார்த்துக் கொள்ளவேண்டும். அசுத்தமான நீர் கூட புற்றுநோயினை ஏற்படுத்தும். நவீன மருத்துவம் நோயின் வீரியத்தினைக் குறைப்பதுடன் வாழ்நாளையும் கூட்ட உதவியுள்ளது.  
உலகளவில், வயிற்றுப் புற்றுநோய் ஐந்தாவது முன்னணிப் புற்றுநோயும், புற்றுநோய் இறப்புகளுக்கு மூன்றாவது முக்கிய காரணமாகவும் உள்ளது. 2018 ஆம் ஆண்டில், இவ்வகைப் புற்றுநோய் புதிதாக 1.03 மில்லியன் மக்களைப் பாதித்தது. அத்துடன் 783,000 இறப்புகளை ஏற்படுத்தியது. 1930களுக்கு முன்னர், பெரும்பாலான மேற்கத்தைய வளர்ந்த நாடுகள் உட்பட உலகின் பெரும்பகுதிகளில், புற்றுநோயால் இறப்பதற்கு இது மிகவும் பொதுவான காரணமாக இருந்தது. அதன் பின்னர் உலகின் பல பகுதிகளில் இறப்பு விகிதம் குறைந்து வருகிறது. கிழக்காசியா, கிழக்கு ஐரோப்பா பகுதிகளில் வயிற்றுப் புற்றுநோய் பொதுவாக ஏற்படுகிறது.
# கிழக்கு அனடோலியா பிராந்தியம்

**கிழக்கு அனடோலியா பிராந்தியம்** ( *Eastern Anatolia Region*, ) என்பது துருக்கியின் ஒரு புவியியல் பகுதி ஆகும்.  
1941 இல் முதல் புவியியல் பேரவை இப்பகுதிக்கான பெயரை "டோசு அனடோலு பால்கேசி" என்று வரையறுத்தது. இது துருக்கியின் சராசரி உயரத்தைவிட இந்த பிராந்தியத்தின் சராசரி உயரமானது மிக உயர்ந்தது ஆகும். மேலும் இந்த பிராந்தியமானது மிகப்பெரிய புவியியல் பகுதி மற்றும் துருக்கியின் அனைத்து பிராந்தியங்களைவிட மிகக் குறைந்த மக்கள் தொகை அடர்த்தி கொண்டதாக உள்ளது. துருக்கிய அரசினால் அதன் தற்போதைய பெயரைப் பெறுவதற்கு முன்பு, இப்பிராந்தியத்தின் பெரும்பகுதியானது ஆர்மேனிய மேட்டுநிலங்கள் என்று அழைக்கப்படும் பிராந்தியத்தில் உள்ள ஆறு ஆர்மீனிய மாகாணங்களின் ஒரு பகுதியாக இருந்தது. ஆர்மீனிய இனப்படுகொலைக்குப் பின்னர், வரலாற்று ரீதியாக மேற்கு ஆர்மீனியா என்று அழைக்கப்பட்டுவந்ததை மாற்றுவதற்காக "கிழக்கு அனடோலியா" என்ற புவிசார் அரசியல் சொல் உருவாக்கப்பட்டது.
# கிழக்கு அனடோலியா பிராந்தியம்

## மேற்கு ஆர்மீனியா பெயர்மாற்றம்

மற்றும் துருக்கி குடியரசு நிறுவப்பட்டதைத் தொடர்ந்து, ஆர்மீனிய உயர்நிலம் (அல்லது மேற்கு ஆர்மீனியா ) என்பது துருக்கிய அரசாங்கத்தால் "கிழக்கு அனடோலியா" என்று பெயர் மாற்றப்பட்டது. ]]
1880 ஆம் ஆண்டு தொடங்கி, ஆர்மீனியாவின் பெயரை உத்தியோகப் பூர்வமான ஒட்டோமான் ஆவணங்களில் பயன்படுத்த தடை விதிக்கப்பட்டது. இது ஆர்மீனியர்களின் வரலாற்றை தங்கள் சொந்த நாட்டில் தணிக்கை செய்யும் ஒரு முயற்சியாக இருந்தது. இரண்டாம் சுல்தான் அப்துல் ஹமீத் அரசாங்கம் ஆர்மீனியா என்ற பெயரை "குர்திஸ்தான்" அல்லது "அனடோலியா" என்று மாற்றியது. இடப்பெயர்களை "தேசியமயமாக்கல்" செயல்முறையானது இளம் துருக்கியர்களின் கருத்தியல் வாரிசுகளாக இருந்த கெமாலிஸ்டுகளால் தொடர்ந்து குடியரசுக் காலத்தில் வலிமையைப் பெற்றது. 1923 முதல் மேற்கு ஆர்மீனியாவின் முழு நிலப்பரப்பும் அதிகாரப்பூர்வமாக “கிழக்கு அனடோலியா” (அதாவது *கிழக்கத்திய கிழக்கு* ) என மறுபெயரிடப்பட்டது.  
அனடோலியா என்ற சொல்லுக்கு கிரேக்க மொழியில் “சூரிய உதயம்” அல்லது “கிழக்கு” என்று பொருள். இந்த பெயர் அனத்தோலியா தீபகற்பத்திற்கு ஏறக்குறைய கிமு 5 அல்லது 4 ஆம் நூற்றாண்டுகளில் வழங்கப்பட்டது. ஒட்டோமான் காலத்தில், *அனடோலோ* என்ற சொல் ஆசியா மைனரின் வடகிழக்கு *விலேட்களை* உள்ளடக்கியதாக இருந்தது, கியோட்டாஹியா அதன் தலைநகராக இருந்தது. ஏராளமான ஐரோப்பிய, ஒட்டோமான், ஆர்மீனியன், உருசிய, பாரசீக, அரபு மற்றும் பிற முதன்மை சான்றுகளானது ஆர்மீனியா என்ற சொல்லை அனடோலியாவுடன் சேர்த்து குழப்பவில்லை. ஆர்மீனிய தேசம் தனது தாயகத்தில் இன்னும் பெரும்பான்மையைக் கொண்டிருந்தது, இது ஒட்டோமான் ஆக்கிரமிப்பாளர்களால் அங்கீகரிக்கப்பட்டது என்பதற்கு இது மற்றவற்றுடன் சாட்சியமளிக்கிறது.  
வரலாற்று ரீதியாக ஆர்மீனிய உயர்நிலம் அனடோலியாவின் கிழக்கே அமைந்துள்ளது, அவற்றுக்கு இடையேயான எல்லை சிவாஸ் (செபாஸ்டியா) மற்றும் கெய்சேரி (சிசேரியா) அருகே அமைந்துள்ளது. எனவே, ஆர்மீனியாவை "கிழக்கு அனடோலியா" இன் ஒரு பகுதியாக குறிப்பிடுவது தவறானது.  
17 ஆம் நூற்றாண்டில், ஆர்மீனிய குறித்த சர்வதேச இராஜதந்திர நிகழ்ச்சி நிரலில், ஆர்மீனியாவைக் குறிக்க "அனடோலியா" அல்லது "கிழக்கு அனடோலியா" என்ற சொற்கள் ஒருபோதும் பயன்படுத்தப்படவில்லை. மேலும், 16 ஆம் நூற்றாண்டின் "இஸ்லாமிய உலக வரைபடம்" மற்றும் 18 மற்றும் 19 ஆம் நூற்றாண்டுகளின் பிற ஒட்டோமான் வரைபடங்கள் ஆர்மீனியாவை (எர்மெனிஸ்தான்) ஒரு குறிப்பிட்ட பிரதேசமாகவும் அதன் நகரங்கலும் தெளிவாகக் காட்டியுள்ளன.  
ஆர்மீனியா, அதன் எல்லைகளுடன், 19 ஆம் நூற்றாண்டின் இறுதி வரை முந்தைய ஒட்டோமான் வரலாற்றாசிரியர்களாலும் மற்றும் அவர்களின் படைப்புகளில் சந்தேகத்திற்கு இடமின்றி குறிப்பிடப்பட்டுள்ளது. 17 ஆம் நூற்றாண்டின் புகழ்பெற்ற ஒட்டோமான் வரலாற்றாசிரியரான கெட்டிப் செலெபி தனது *ஜிஹான் நுமா* புத்தகத்தில் “ஆர்மீனியா என்று அழைக்கப்படும் நாட்டைப் பற்றி” என்ற சிறப்பு அத்தியாயத்தைக் கொண்டிருந்தது. இருப்பினும், இந்த புத்தகம் 1957 இல் மீண்டும் வெளியிடப்பட்டபோது, அதன் நவீன துருக்கிய ஆசிரியர் எச். செலன் இந்த தலைப்பை “கிழக்கு அனடோலியா” என்று மாற்றினார். 19 ஆம் நூற்றாண்டின் இரண்டாம் பாதியின் வரலாற்றாசிரியரான ஒஸ்மான் நூரி, ஆர்மீனியாவை அவர் மூன்று தொகுதிகளாக எழுதிய *அப்துல் ஹமீத் மற்றும் அவரது ஆட்சியின் காலம் என்ற நூல்களில்* மீண்டும் மீண்டும் குறிப்பிடுகிறார்.  
1960 களில், சுவிஸ் விமான நிறுவனமான சுவிஸ்ஸேர் பெர்னில் உள்ள துருக்கிய தூதரின் வேண்டுகோளின் பேரில் தங்கள் விமானங்களில் வழங்கிய வரைபடங்களிலிருந்து 'ஆர்மீனிய பீடபூமி' என்ற சொல்லை நீக்கியது.
# கிழக்கு அனடோலியா பிராந்தியம்

## உட்பிரிவு

- **மேல் யூப்ரடீஸ்** பிரிவு
- **- கார்ஸ்** பிரிவு
- **மேல் முராத் - வேன்** பிரிவு
- **மேல் முராத்** பகுதி
- **வான்** பகுதி
- **ஹக்கரி** பிரிவு
# கிழக்கு அனடோலியா பிராந்தியம்

## மாகாணங்கள்

கிழக்கு அனடோலியா பிராந்தியத்தில் உள்ள மாகாணங்கள்:  
- அரே மாகாணம்
- பிங்கால் மாகாணம்
- ஹக்காரியில் மாகாணம்
- ஐடார் மாகாணம்
- கார்ஸ் மாகாணம்
- துன்செலி மாகாணம்
- வான் மாகாணம்
- அர்தாகான் மாகாணம்
- எர்சுரம் மாகாணம்
- அர்னாக் மாகாணம்
- அர்னாக் மாகாணம்
# கிழக்கு அனடோலியா பிராந்தியம்

## அமைவிடம் மற்றும் எல்லைகள்

கிழக்கு அனடோலியா பகுதி துருக்கியின் கிழக்குப் பகுதியில் அமைந்துள்ளது. இது மேற்கில் துருக்கியின் மத்திய அனடோலியா பிராந்தியத்தால் சூழப்பட்டுள்ளது; வடக்கே துருக்கியின் கருங்கடல் பிராந்தியம் ; தெற்கில் தென்கிழக்கு அனடோலியா பகுதி மற்றும் ஈராக் ; கிழக்கில் ஈரான், அஜர்பைஜான், ஆர்மீனியா மற்றும் ஜார்ஜியா ஆகியவையும் உள்ளது. மேலும்  கிழக்கு அனடோலியா தெற்கு காகசஸ் பகுதி மற்றும் லெஸ்ஸர் காகசஸ் மலை பீடபூமியுடன் ஒன்றுடன் ஒன்று இணைகிறது.  
இப்பகுதியின் பரப்பளவு 146,330 &nbsp; கி.மீ.², இது துருக்கியின் மொத்த பரப்பளவில் 18.7% ஆகும்.
# கிழக்கு அனடோலியா பிராந்தியம்

## மக்கள் தொகை

இப்பகுதியின் மொத்த மக்கள் தொகை 6,100,000 (2000 மக்கள் தொகை கணக்கெடுப்பு) என்று இருந்தது. இது 5,906,565 (2014 மதிப்பீடு) என்று இருந்தது. துருக்கியில் கிராமப்புற மக்கள் தொகை மிகுந்த பிராந்தியமாக கருங்கடல் பிராந்தியத்திற்கு அடுத்து இப்பகுதியில் இரண்டாவதாக உள்ளது . இடம்பெயர்வு நிலை (பிற பிராந்தியங்களுக்கு, குறிப்பாக மர்மாரா பிராந்தியத்திற்கு) அதிகமாக உள்ளது மற்றும் மக்கள் அடர்த்தி (40 நபர் / கி.மீ.²) என்று உள்ளது. இது துருக்கியின் சராசரியை விட (98 நபர் / கி.மீ.²) குறைவாகும். இந்த பிராந்தியத்திலிருந்து துருக்கியின் மற்ற பிராந்தியங்களுக்கும் வெளிநாடுகளுக்கும் பலம்பெயர்வது இயற்கையான மக்கள்தொகை அதிகரிப்பை விட கூடுதலாக உள்ளது, இது பிராந்தியத்தின் மக்கள் தொகையில் சிறிய சரிவுக்கு வழிவகுக்கிறது.
# கிழக்கு அனடோலியா பிராந்தியம்

## நிலவியல்

பிராந்தியத்தின் சராசரி உயரம் 2,200 மீ. ஆகும். இதன் முக்கிய புவியியல் அம்சங்களில் சமவெளி, பீடபூமிகள் மற்றும் மாசிஃப்கள் அடங்கும். இக்காலத்திலும் சில எரிமலைகள் இங்கு செயல்பாட்டில் உள்ளன.
# கிழக்கு அனடோலியா பிராந்தியம்

## காலநிலை மற்றும் இயற்கை

இப்பிராந்தியத்தின் பெரும்பகுதியானது கடலில் இருந்து வெகு தொலைவில் இருப்பதாலும், அதிக உயரத்தில் இருப்பதாலும், நீண்ட குளிர்காலம் மற்றும் குறுகிய கோடைகாலங்களைக் கொண்ட கடுமையான கண்ட காலநிலையைக் கொண்டுள்ளது. குளிர்காலத்தில், இது மிகவும் குளிரானதாகவும், பனிமூட்டம் கொண்டதாகவும் இருக்கும், கோடையில் வானிலை மலைப்பகுதிகளில் குளிர்ச்சியாகவும், தாழ்வான பகுதிகளில் வெப்பமாகவும் இருக்கும். துருக்கியின் அனைத்து பிராந்தியங்களைவிட இந்த பிராந்தியத்தில் மிகக் குறைந்த சராசரி வெப்பநிலை உள்ளது, குளிர்கால வெப்பநிலையானது -25 &nbsp; ° செ ஆக இருக்கிறது. இது சிலசமயம் -40 ° செ க்கு கீழே கூட செல்கிறது. கோடை கால வெப்பநிலையானது சராசரியாக சுமார் 20 ° செ வெப்பநிலையில் இருக்கிறது.  
இந்த பிராந்தியத்தின் ஆண்டு வெப்பநிலையில் உள்ள வேறுபாடானது துருக்கியின் மற்ற பிராந்தியங்களைவிட மிக உயர்ந்தது. இப்பிராந்தியத்ல் சில பகுதிகள் வெவ்வேறு நுண் காலநிலைகளைக் கொண்டுள்ளன. உதாரணமாக, ஐடார் ( அரரத் மலைக்கு அருகில்) லேசான காலநிலை உள்ளது.  
இப்பிராந்தியானது துருக்கியின் மொத்த வனப்பகுதியில் 11% ஐ கொண்டுள்ளது. மேலும் இந்த வனப்பகுதியானது பூர்வீக தாவரங்கள் மற்றும் விலங்குகளால் நிறைந்துள்ளது. ஓக் மற்றும் மஞ்சள் பைன் மரங்கள் பெரும்பான்மையாக காடுகளில் உள்ளன.  
இப்பகுதியில் நீர் மின் ஆற்றலுக்கு மிகுதியான சாத்தியங்கள் உள்ளன.
<sup data-ve-ignore="true">&#x5B; *<span title="This claim needs references to reliable sources. (May 2016)">மேற்கோள் தேவை</span>* &#x5D;</sup>
# கிழக்கு அனடோலியா பிராந்தியம்

## இதனையும் காண்க

- துருக்கியின் பிராந்தியங்கள்
- மத்திய அனதோலியா பிராந்தியம்
- கிழக்கு அனடோலியா பிராந்தியம்
- தென்கிழக்கு அனதோலியா பிராந்தியம்
- மத்தியத்தரைக் கடல் பிராந்தியம்
- ஏஜியன் பிராந்தியம்
- கருங்கடல் பிராந்தியம்
- மர்மரா பிராந்தியம்
- அனத்தோலியா
- லெவண்ட்
# தூபா சையது

**தூபா சையது (Tooba Syed)** என்னும் இவர், மே 29, 1991இல் பிறந்த ஒரு பாகிஸ்தான் பெண்ணியவாதி, அடிமட்ட அரசியல் அமைப்பாளர் மற்றும் பாலின ஆராய்ச்சியாளர் ஆவார். அவர் பெண்கள் ஜனநாயக முன்னணி என்ற பெண்ணிய அமைப்பின் தகவல் மற்றும் வெளியீடு செயலாளராகவும், இடதுசாரி கட்சி அவாமி தொழிலாளர் கட்சியின் அரசியல் பணியாளராகவும் உள்ளார். பாக்கிஸ்தானின் இஸ்லாமாபாத்தில் உள்ள காயிட்-இ-அசாம் பல்கலைக்கழகத்தின் பாலின ஆய்வுகளுக்கான சிறப்பான மையத்தில் ஆசிரியராக உள்ளார்.
# தூபா சையது

## ஆரம்பகால வாழ்க்கை மற்றும் கல்வி

இஸ்லாமாபாத்தின் ரிபா சர்வதேச பல்கலைக்கழகத்தில் 2010 - 2015 ஆம் ஆண்டுகளில் தூபா சையது, பல் அறுவை சிகிச்சை, பல் மருத்துவத்தில் இளங்கலை பட்டம் படித்தார். அவர் 2014-2015 முதல் இஸ்லாமிய சர்வதேச பல் மருத்துவமனையில் பல் மருத்துவம் பயிற்சி பெற்றார். பின்னர் பொது சுகாதார ஆராய்ச்சி மற்றும் கற்பித்தலை தொடங்கினார். 2017 ஆம் ஆண்டில், அவர் பாகிஸ்தான் தேசிய கலை கவுன்சில் , தகவல் அமைச்சின் திட்ட அதிகாரியாக பணியாற்றினார். அவர் 2017 ஆம் ஆண்டு முதல் இஸ்லாமாபாத்தின் காயிட்-இ-அசாம் பல்கலைக்கழகத்தில் பாலின ஆய்வுகளுக்கான சிறந்த மையத்தின் விரிவுரையாளராக கற்பிக்கிறார்.
# தூபா சையது

## அரசியல் ஆரம்பம்

### சித்தாந்தம்

ஒரு பெண்ணியவாதி, அரசியல் பணியாளர் மற்றும் அமைப்பாளராக உள்ள தூபா சையது, பெண்ணியக் கோட்பாடு, அதன் நடைமுறை, பெண்களின் பிரச்சினைகள், பாலினம் மற்றும் தெற்காசியாவின் அரசியல் ஆகியவற்றில் ஆர்வமாக உள்ளார். மாற்றத்திற்கான உண்மையான ஊக்கியாக அவர் இருக்கிறார்.
# தூபா சையது

## அரசியல் ஆரம்பம்

### அரசியல்

சையது, தனது கல்லூரி நாட்களிலிருந்தே அரசியலில் ஈடுபட்டிருந்தார். அரசியல் ஏற்பாடு மற்றும் அரசியல் மற்றும் பாலின பிரச்சினைகள் குறித்து சையத் எப்போதாவது *டான் நியூஸில்* எழுதுகிறார். "சமீபத்திய ஆண்டுகளில், பாக்கிஸ்தானில் அரசியல் அமைப்பு பல மடங்கு அதிகரித்துள்ளது. முற்போக்கான குழுக்கள் செயல்பாட்டின் அரசியலில் இருந்து தீவிரமாக நகர்ந்து, ஒழுங்கமைக்கப்படுவதை எதிர்க்கின்றன" என்று அவர் கூறினார்.
# தூபா சையது

## அரசியல் ஆரம்பம்

### அவாமி தொழிலாளர் கட்சி

ஒரு அரசியல் பணியாளராக, அவர் 2013 முதல் இடதுசாரி கட்சியான அவாமி தொழிலாளர் கட்சியுடன் தொடர்புடையவராக இருக்கிறார். காணாமல்போன பலூச் மக்களுடன் ஒற்றுமையுடன் ஏற்பாடு செய்யப்பட்ட ஒரு போராட்டத்தின் போது, 2012 ல் அவாமி தொழிலாளர் கட்சியுடனான முதல் தொடர்புக்குப் பிறகு அவர் அரசியல் ரீதியாக தீவிரமாக ஈடுபட்டார். அவர் 2013 இல் அவாமி தொழிலாளர் கட்சியில் சேர்ந்தார். மற்றும் காயிட்-இ-அசாம் பல்கலைக்கழகத்தில் தனது சக கட்சி ஊழியர்களுடன் ஆய்வு வட்டங்களை ஏற்பாடு செய்வதில் பங்கேற்றார். ராவல்பிண்டி-இஸ்லாமாபாத் அமைச்சரவையின் மகளிர் செயலாளராகவும் அவாமி தொழிலாளர் கட்சியில் பணியாற்றினார்.  
கட்சியுடனான தனது அரசியல் போராட்டத்தின் போது, அவர் இஸ்லாமாபாத்தின் கச்சி அபாடிஸில் வெளியேற்ற எதிர்ப்பு வீட்டு உரிமை இயக்கத்தை கச்சி அபாடிஸுக்கான அனைத்து பாக்கிஸ்தான் கூட்டணியுடன் (சேரிகள்) ஏற்பாடு செய்தார். மேலும் மூலதன மேம்பாட்டு ஆணையம் அத்தகைய பன்னிரெண்டு குடியேற்றங்களை இடிக்க முடிவு செய்தபோது, அதற்காக வக்காலத்து மற்றும் கொள்கை வேலைகளைச் செய்தார். இது, தலைநகரில் கச்சி அபாடிஸுக்கான அனைத்து-பாகிஸ்தான் கூட்டணி, குடிசைவாசிகளை அணிதிரட்டுவதற்கான ஒரு முயற்சியாகும். இது நில மாஃபியாக்களுக்கும் அரசியல் கையாளுதலுக்கும் இரையாகிவிடாமல், குறைந்த விலையில் வீட்டுவசதி உரிமைகளுக்காக நிற்கிறது.  
சையது, தனது அரசியல் பயணத்தின்போது நிலமற்ற விவசாயிகள் இயக்கம் மற்றும் ஒகாராவின் பெண்கள் எதிர்ப்பு இயக்கத்தையும் ஏற்பாடு செய்துள்ளார்.  
அவாமி தொழிலாளர் கட்சியின் பதாகையின் கீழ், சமத்துவமின்மை மற்றும் ஒடுக்குமுறையின் சமூக, பொருளாதார மற்றும் அரசியல் கட்டமைப்புகளுடன் பாக்கிஸ்தானில் முற்போக்கான அரசியல் எதிர்ப்பை ஒழுங்கமைக்கும் முறைகள் பற்றிய புரிதலை ஆழப்படுத்த அரசியல் பள்ளிகளை ஏற்பாடு செய்கிறார்.  
முற்போக்கான அரசியலின் வலுவான விசுவாசி என்ற முறையில், நாட்டில் உண்மையான ஜனநாயகத்தை கொண்டுவருவதில் இளைஞர்களின் பங்கை அவர் வலியுறுத்துகிறார். அனைவருக்கும் பொறுப்புக் கூறக்கூடிய அரசியல் கட்சிக்கு மாறாக எந்தவொரு பொறுப்புணர்வும் இல்லாமல் ஆர்வலர்கள் சுயாதீனமாக செயல்பட முடியும் என்பதால் அவர் செயல்பாட்டை விட அரசியல் கட்சிகளின் அமைப்பை விரும்பினார்.  
அக்டோபர் 15-16, 2016 அன்று கராச்சிக்கு நடந்த இரண்டாவது தொழிலாளர் மாநாட்டிற்காக போர் எதிர்ப்பு ரயில் அணிவகுப்பில் சேரும்போது, சையது கூறினார்: “அவாமி தொழிலாளர் கட்சி என்பது அரசியல் மாற்று ஆகும். இது அனைத்து வகையான பாகுபாடுகளுக்கும் எதிராக நிற்கிறது, அது வர்க்க அடிப்படையிலானதாக இருந்தாலும், பாலின அடிப்படையிலானதாக இருந்தாலும், அல்லது மதத்தை அடிப்படையாகக் கொண்டதாக இருந்தாலும், வர்க்கப் போரைத் தவிர வேறு எந்தப் போரும் இல்லை ”.
# யும்னா ஜைதி

**யும்னா ஜைதி** (*Yumna Zaidi*) (பிறப்பு ஜூலை 30, 1992), பாக்கித்தான் தொலைக்காட்சி நடிகை ஆவார். இவர் பின்வரும் தொலைக்காட்சித் தொடர்களில் நடித்த கதாபாத்திரங்கள் மூலமாக அறியப்படுகிறார். அவை, *குஷி ஏக் ரோக்*, *மேரி துலாரி*, *தில் முகல்லே கி ஹவேலி*, *ரிச்டே குச் அதூரே சே*, *மவுசம்*, *குஜாரிஷ்* மற்றும் *ஜரா யாத் கார்* என்பதாகும். இவர் உருது தொலைக்காட்சித் துறையில் ஒரு தொழிலை நிறுவியுள்ளார். மேலும், ஏழு ஹம் விருது பரிந்துரைகளைப் பெற்றுள்ளார்.
# யும்னா ஜைதி

## சொந்த வாழ்க்கை

ஜைதி, லாகூரில் பிறந்து வளர்ந்தவர் ஆவார். தற்போது, டெக்சாசில் வசித்து வருகிறார். கராச்சி-லாகூரில் பணி புரிகிறார். இவரது தந்தை ஜமீந்தர் ஜைதி ஒரு வணிகராக இருந்தார். மேலும் இவரின் தந்தை, ஜூன் 2019 இல் இறந்தார், இவரது தாய் ஷபானா நஹீத் ஜைதி இல்லத்தரசியாக உள்ளார். இவர் பஞ்சாபின் பாக்பட்டானில் உள்ள ஆரிஃப் வாலா என்ற கிராமத்தைச் சேர்ந்தவர். ஜைதி, உள்துறை வடிவமைப்பில் முதுகலைப் பட்டம் பெற்றுள்ளார் . மேலும், வானொலி அறிவிப்பாளராகவும், வானொலியில் நிகழ்ச்சிகள் நடத்துவதில் சில அனுபவங்களைக் கொண்டவராகவும் உள்ளார்.
# யும்னா ஜைதி

## தொழில்

இவர் நடிப்புத் தொழிலைத் தொடர விரும்பவில்லை, இருப்பினும், இவரது நண்பர் அஃபான் வாகீத்தின் வற்புறுத்தலின் பேரில், *ஏ.ஆர்.வொய் டிஜிட்டல்* நிறுவனத்தின் உள்நாட்டு நாடகத் தொடரான *தாகனில்*(2012) ஒரு துணைப் பாத்திரத்தில் நடித்ததின் மூலம் நடிப்பில் ஈடுபட்டார். மேலும் அதைத் தொடர்ந்து ஒரு முக்கிய பாத்திரத்துடன் *குஷி ஏக் ரோக்* என்ற நாடகத்தில் நடித்தார். பின்னர் இவர், *தேரி ரா மெயின் ருல் காய்* படத்தில் சாமியா மும்தாஜ் மற்றும் சாமி கான் ஆகியோருடன் நடித்தார். அதில் மரியம் என்ற கதாபாத்திரத்தில் நடித்தார்.  
ஜியோ தொலைக்காட்சியின் *மேரி துலாரி* (2013), ஹம் தொலைக்காட்சியின் *உலு பராயே ஃபாரோக்ட் நஹி* (2013) ஆகிய நாடகங்களில் உணர்ச்சிபூர்வமான கதாபாத்திரங்களை சித்தரித்ததற்காக ஜைதி, பாராட்டுக்களைப் பெற்றார். பின்னர் ஹம் விருதுகளில் சிறந்த துணை நடிகைக்கான பரிந்துரையைப் பெற்றார். *ரிஷ்டே குச் அதூரே சே* (2013) திரைப்படத்தில் ஒரு பதற்றமான மனைவியின் பாராட்டப்பட்ட பாத்திரம், இவரை பாகிஸ்தானின் முன்னணி நடிகையாக நிறுவி, சிறந்த நடிகை மற்றும் சிறந்த நடிகைக்கான ஹம் விருதைப் பெற்றது. ஜைதி, பின்னர் 2013 ஆம் ஆண்டு தொலைக்காட்சித் தொடரான *சன்னதா*வில் ஒரு சிறப்புத் தோற்றத்தில் நடித்தார். மேலும் *காஷிஃப் நிசார்* இயக்கிய *கிஸ் சே கஹூனில்* சஜால் அலி மற்றும் ஆகா அலி ஆகியோருடன் துணை வேடத்தில் நடித்தார். நாடகங்களில் பலவிதமான கதாபாத்திரங்களை ஏற்று நடித்ததின் மூலமாக, இவர் மக்களிடையே பரந்த அங்கீகாரத்தைப் பெற்றார். *மவுசம்* (2014), மாதவா (2015), *குஜாரிஷ்* (2015), மற்றும் *ஜுக்னூ* (2015), *காஞ்ச் கி குரியா* (2015), *பரஸ்* (2015) மற்றும் *ஆப் கி கனீஸ்* ( 2015), போன்றவை. இவரது சில நாடகங்கள், சிறந்த நடிகைக்கான பரிந்துரைகளைப் பெற்றன.  
2016 ஆம் ஆண்டில் இவர் மோமினா துரைட்டின் ''ஜாரா யாத் காரில்" தோன்றினார், அதில் ஜாஹித் அகமது மற்றும் சனா ஜாவேத் ஜோடியாக உஸ்மா இக்தியார் கதாபாத்திரத்தில் நடித்தார்.
# யும்னா ஜைதி

## பிற வேலைகள்

ஜைதி, ஊடகங்களில் பரவலாக செயல்படுகிறார். மற்றும் அடிக்கடி நேரடி நிகழ்ச்சிகளில் பங்கேற்கிறார். 2016 ஆம் ஆண்டில் *உதாரி* என்ற குற்ற நாடகத் தொடருக்கு தடை விதிக்கப்பட்ட பின்னர், "இது ஒரு சமூக காரணத்தை அடிப்படையாகக் கொண்டது, இதுபோன்ற நாடக தொடர்கள் மூலம் நம் சமூகத்தில் விழிப்புணர்வை ஏற்படுத்த வேண்டும்" என்று குரல் எழுப்பினார். ஹம் டிவியின் *பிரைடல் கூச்சர் வாரத்தில்* வடிவமைப்பாளர் ஆயிஷா ஃபரித்தின் சேகரிப்பு படிகத்திற்காக, அவர் வளைவில் நடந்து சென்றார். அவர் 2017 இல் பிரபல நகைச்சுவை நேரடி நிகழ்ச்சியான *மசாக் ராட்டில்* தோன்றினார்.
# பர்வேசு சர்மா

**பர்வேஸ் சர்மா** (arvez Sharmaந ) நியூயார்க்கைச் சேர்ந்த இந்திய திரைப்படத் தயாரிப்பாளர், எழுத்தாளர் மற்றும் பத்திரிகையாளர் ஆவார். அவர் திரைப்படப் பிரிவில் 2018 ஆம் ஆண்டிற்கான குகன்ஹெய்ம் உதவித் தொகையினைப் பெற்றுள்ளார். உதவித் தொகைக்கான 94 வது ஆண்டில் 3000 விண்ணப்பதாரர்களிடமிருந்து தேர்ந்தெடுக்கப்பட்ட 173 நபர்களில் இவரும் ஒருவராக இருந்தார். இந்த உதவித் தொகையானது 1925 ஆம் ஆண்டில் துவங்கப்பட்டது. ஜனாதிபதி எட்வர்ட் ஹிர்ஷ், 94 வது ஆண்டு போட்டியின் வெற்றியாளர்கள் சிறந்தவர்களில் சிறந்தவர்கள் என்று கூறினார்.  
*எ ஜிஹாத் ஃபார் லவ் படத்திற்காக* சிறந்த ஆவணப்படத்திற்கான 2009 கிளாட் மீடியா விருது உட்பட பல சர்வதேச விருதுகளைப் பெற்றார். 2016 ஆம் ஆண்டில், சர்மாவை மனித உரிமை பாதுகாவலர் என்று இவரை பன்னாட்டு மன்னிப்பு அவை பார்ரட்டியது. இந்த விருதானது உலகளாவிய மனித உரிமை ஆர்வலர்களுக்குநெதர்லாந்தின் டென் ஹாக்கில் வழங்கப்படும் ஒரு விருது ஆகும். இந்த விருதினை அவர் சவுதியின் மனித உரிமை ஆர்வலரான என்சாஃப் ஹைதருடன் பகிர்ந்து கொண்டார்.  
2009 ஆம் ஆண்டில், தலாய் லாமா தலைமையிலான உங்கள் உலகத்தை மாற்றும் 50 தொலைநோக்கு பார்வையாளர்கள் பட்டியலில் ஒருவராக சர்மா பெயரிடப்பட்டார். 29 மே 2013 அன்று 583,பார்க் அவென்யூ, நியூயார்க்கில் நடந்த டி.என்.சி நிகழ்வில், மைக்கேல் ஒபாமாவால் எல்ஜிபிடி ஹீரோ என்று கவுரவிக்கப்பட்டார் . இந்த நிகழ்வை பிராவோவின் ஆண்டி கோஹன் மற்றும் என்.பி.ஏ நட்சத்திரம் ஜேசன் காலின்ஸ் ஆகியோர் தொகுத்து வழங்கினர்.  
அவரது இரண்டாவது படம், *எ சின்னர் இன் மெக்கா*, 2015 ஹாட் டாக்ஸ் கனடிய சர்வதேச ஆவணப்பட விழாவில் திரையிடப்பட்டது. மேலும் இது நியூயார்க் டைம்ஸ் விமர்சகர்களின் தேர்வுப் பட்டியலிலும் இடம் பெற்றது. 33 நகர திரையரங்கில் *ஒரு ஜிஹாத் ஃபார் லவ்* வெளியிடப்பட்டது. *எ சின்னர்* இன் *மக்கா* நான்கு திரையரங்குகளில் வெளியிடப்பட்டது. பல ஆண்டுகளாக, உலகளாவிய பத்திரிகைகள் பர்வேஸ் ஷர்மாவின் படைப்புகளை மதிப்பாய்வு செய்தன.
# பர்வேசு சர்மா

## விருது மற்றும் மானியங்கள்

சர்மா தனது வாழ்நாளில் கீழ்கானும் பல விருதுகள் மற்றும் மானியங்களைப் பெற்றுள்ளார்  
டிசம்பர் 2006 ஆம் ஆண்டில் சன்டான்ஸ் ஆவணப்படத்திற்கான மானியம் பெற்றார். அதே ஆண்டில் விஷுவல் ஆர்ட்ஸிற்கான ஆண்டி வார்ஹோல் அறக்கட்டளையின் மானிய உதவி பெற்றார். 2008 ஆம் ஆண்டில் சிறந்த ஆவணப்படத்திற்கான கிளாட் மீடியா விருது, எச். வான் அமெரிங்கன் அறக்கட்டளை உதவி.[நவம்பர் 2005, ஜூன் 2007, டிசம்பர் 2007, அக்டோபர் 2013, செப்டம்பர் 2015] *எ ஜிஹாத் ஃபார் லவ் படத்திற்காக* சிறந்த ஆவணப்படத்திற்கான 2009 கிளாட் மீடியா விருது உட்பட பல சர்வதேச விருதுகளைப் பெற்றார். 2016 ஆம் ஆண்டில், சர்மாவை மனித உரிமை பாதுகாவலர் என்று இவரை பன்னாட்டு மன்னிப்பு அவை பார்ரட்டியது
# பர்வேசு சர்மா

## ஆரம்பகால வாழ்க்கை

ஷர்மா 8 ஜூலை 1975 இல் புதுதில்லியில் பிறந்தார். உயர்நிலைப்பள்ளி கல்வியினை செயின்ட் மேரிஸ் அகாடமி என்று அழைக்கப்படும் கத்தோலிக்க பள்ளியில் பயின்றார். அங்கு அனைத்து மாணவர்களும் காலை சட்டசபையின் போது கிறிஸ்து கற்பித்த செபத்தினைக் கூற வேண்டும். கல்கத்தா பல்கலைக்கழகத்தின் பிரசிடென்சி கல்லூரியில் ஆங்கில இலக்கியம் பயின்றார். ஜாமியா மில்லியா இஸ்லாமியா பல்கலைக்கழகத்தில் தகவல் தொழில் நுட்ப பிரிவினைப் பயின்றார். 2000 ஆம் ஆண்டில் கொலம்பியா பல்கலைக்கழகத்தின் திரைப்படப் பள்ளியில் பயின்றார். ஆனால் நிதி பற்றாக்குறையால் தொடர்ந்து கற்க முடியவில்லை . பின்னர் அமெரிக்க பல்கலைக்கழகத்திற்குச் சென்றார். அங்கு அவர் உதவித்தொகையுடன் கல்வி கற்றார்.
# மிர்பூர் காஸ்

**மீர்பூர் காஸ்** என்பது பாகித்தான் நாட்டின் மிர்பூர் காஸ் மாவட்டத்தின் தலைநகரம் ஆகும். மேலும் இது பாகிஸ்தானில் உள்ள சிந்து மாகாணத்தில் உள்ள மீர்பூர் காஸ் பிரிவின் பிரதேச தலைமையகமாகும். முன்னர் இந்நகரம் பிரித்தானிய இந்தியாவின் ஆட்சியில், மிர்பூர் சுதேச சமஸ்தானத்தின் தலைநகராக இருந்தது. மிர்பூர் காஸ் சிந்து மாகாணத்தின் 4 வது பெரிய நகரமாகவும், பாகிஸ்தானின் 33 வது பெரிய நகரமாகவும் உள்ளது. பாகிஸ்தானின் 2017 ஆம் ஆண்டு மக்கட் தொகை கணக்கெடுப்பின்படி மிர்பூர் காஸில் 233,916 மக்கள் வசிக்கின்றனர்ர. மிர்பூர் காஸ் மாம்பழ சாகுபடிக்கு புகழ் பெற்றது. ஒவ்வொரு ஆண்டும் நூற்றுக்கணக்கான வகையான மாம்பழங்கள் உற்பத்தி செய்யப்படுகின்றன. இது மாம்பழங்களின் நகரம் என்றும் அழைக்கப்படுகிறது. 1955 ஆம் ஆண்டு முதல் ஆண்டுதோறும் பாரம்பரிய மாம்பழ திருவிழா நடைப்பெறுகின்றது. இந்நகரத்தில் பிரசித்தி பெற்ற இடங்கள் காமா அரங்கம், மொகஞ்சாதோரோ (பழைய வரலாற்று இடம்) கலைக்கூடம் மற்றும் அருங்காட்சியகம் என்பனவாகும்.
# மிர்பூர் காஸ்

## புவியியல்

மிர்பூர் காஸ் சிந்துவின் தென்கிழக்கு பகுதியில் அமைந்துள்ளது. இது ஹைதராபாத்திற்கு கிழக்கே 65 கிலோமீட்டர் தொலைவில் அமைந்துள்ளது. இது ஹைதராபாத்திற்கு நான்கு வழி கார்கிவே நெடுஞ்சாலை மற்றும் ரயில் மூலமாக வழியாக இணைக்கப்பட்டுள்ளது. இந்த நகரம் என்120 நெடுஞ்சாலை மூலம் உமர்கோட்டுடன் இணைக்கப்பட்டுள்ளது. கராச்சி மீர்பூர் காஸிலிருந்து தென்மேற்கே 220 கிலோமீட்டர் தொலைவில் உள்ளது. மிர்பூர் காஸ் இந்திய எல்லை நகரிலிருந்து 170 கிலோமீட்டர் தொலைவில் அமைந்துள்ளது.
# மிர்பூர் காஸ்

## புள்ளிவிபரங்கள்

மீர்பூர் காஸில் உள்ள மக்கள் சிந்தி மொழியைப் பேசுகிறார்கள். பெரும்பாலான மக்கள் உருது மொழியையும் பேசுகிறார்கள். 67% வீதத்திற்கும் அதிகமான மக்கள் முஸ்லிம்களும் மற்றும் 33% வீதமான இந்துக்கள் இங்கு வாழ்கின்றனர். 18 ஆம் நூற்றாண்டின் பிற்பகுதியில் பல முஸ்லீம் குடும்பங்கள் கிழக்கு பஞ்சாபிலிருந்து இப்பகுதிக்கு இடம்பெயர்ந்தன. இங்கு குடியேறிய மிகப்பெரிய முஸ்லீம் சமூகம் அரெய்ன் சமூகமாகும். கிழக்கு பஞ்சாபின் அமிர்தசரஸ், குர்தாஸ்பூர், ஃபெரோஸ்பூர், அம்பாலா, பாட்டியாலா மற்றும் ஜலந்தர் போன்ற பல்வேறு மாவட்டங்களைச் சேர்ந்த அரேனியர்கள் இங்கு நிரந்தரமாக குடியேறினர். மீர்பூர் காஸுக்கு அருகில் குருத்வாரா பெஹ்லி பட்ஷாஹி என்ற சீக்கிய கோயில் அமைந்துள்ளது. சீக்கிய மதத்தின் நிறுவனர் குருநானக் என்பவர் இங்கு வந்துள்ளதாக பாரம்பரியமாக நம்பப்படுகிறது.